**Félagsfundur FMA 08.11´18 kl 17:30**

Félagsfundur FMA var haldinn þann áttunda nóvember í Alþýðuhúsinu að   
skipagötu 14 á fimmtu hæð kl 17.30. Mættu 26 ásamt stjórnarmönnum á fundinn.  
  
Jóhann formaður setti fundin og bauð gesti velkomna. Hann las upp fundarboðun og óskaði eftir athugasemdum við hana, engar athugasemdir komu og var fundurinn lýstur löglegur og ályktunarhæfur.  
  
Bauðst formaður sjálfur að stýra fundinum að þessu sinni ef enginn væri mótfallinn því, svo var ekki og var hann samþykktur sem fundarstjóri.  
Eftir að hafa boðið félagsmönnum upp á kaffi og meðlæti bauð formaður Hilmar Harðarson formann Samiðnar velkominn á fundin og bauð honum að ávarpa félagsmenn.  
  
Fór Hilmar yfir komandi kjarasamninga milli samiðnar og SA og hélt glærusýningu yfir helstu samningaliðum Samiðnar [innskot hér kannski fylgibréfið?]  
Spurt var hvort vitað væri hvað bilið sé á milli verkamanna og iðnaðarmanna? Svaraði Hilmar því að bilið væri á milli 25-35%.  
Bætti formaður FMA við að almennt á norðurlöndum væri bilið um 10%, en þar væri menntakerfið töluvert öðruvísi og meir um að menn væru sérhæfðir á vissum sviðum.  
Spurt var í sambandi við þá umræðu sem væri í dag um styttingu vinnuvikunar hver sýn Samiðnar væri í þeim málum? Svaraði Hilmar því að það væri skýrt að ef um styttingu kæmi þá yrði það í 35 klst. vinnuviku og engin skerðing yrði á launum frá því sem menn hafa í dag.  
Var spurt hvort að það myndi nú eitthvað minnka þá miklu vinnu sem iðnaðarmenn eru að leggja fram í dag? Svaraði Hilmar því að það þyrfti þá að bæta kannski inn í það lokun á yfirvinnu af einhverju tagi.  
Spurt var hvort vitað sé hversu mikill munur sé á launum Reykjavíkursvæðinu og landsbyggðinni í dag?  
Hilmar sagði að svo væri því miður. Meðal laun málmiðnaðarmanna væri um kr. 3.000.- á landsbyggðinni og um kr. 3.500.- í rvk. Hjá byggingarmönnum væri það minni munur eða um kr. 3.100.- landsbyggðin og kr. 3.300.- í Rvík. Þetta er klárlega munur sem þyrfti að minnka.

Spurt var í sambandi við lotunám. Hvað ætti þá að gera við þá sem sækja í lotunámið? Einhversstaðar verða þeir aðilar að fá að sofa og borða, formaður félagsins svaraði því til að þeir sem ekki ættu heima á þeim stað er lotunámið færi fram myndu þurfa að útvega sér gistingu, það væri augljóslega verið að koma á móts við þá aðila sem ættu erfiðara með að sækja nám með að færa lotunámið út á landsbyggðina og hugsanlegra með því að aðilar geti keyrt á milli. Hilmar sagði að þetta þyrfta að skoða í heildarmyndinni þegar það væri uppsett hvar námið færi fram og á hvaða tíma. Hugsanlega væri hægt að nýta heimavistir á svæðinu.

Spurt var um hvort það ætti ekki að laga launaseðla þ.e.a.s. að samræma þá með þeim upplýsingum sem koma fram á þeim og að þeir séu vel skiljanlegir. i Hilmar taldi að það sé ekki stórvandamál í launaseðlum en auðvitað eitt og eitt fyrirtæki sem eru ekki með nógu gott bókhaldskerfi en það væru þá minni fyrirtæki sem það liti að. Hilmar taldi að ekki þyrfti ekki að fara í séraðgerð út af þeim, en aftur á móti væru áætlanir að kenna fjármálalæsi í grunnskólum og vissulega væri gott að hafa í umræðunum samræmingu á því sem fram á þeim kemur.

Spurt var út í þá aðila sem eru í dag að stór græða á vinnu annara, en leggja í raun ekkert til samfélagsins (Fjármagnstekju fólk) Sagði Hilmar að það væru áætlanir í bígerð til að taka á því.  
Spurt var hvort að ætti ekki að fá betri skýringu á því hvað í raun væri bakvakt. Sagði Hilmar að það væri einmitt í einum liðnum hjá Samiðn í komandi kjarasamningum.  
Spurt var hvort gáfulegt væri að fara á eftir hinum félögunun með kröfu Samiðnar, svaraði formaður félagsins því að það gæti verið betra, þá værum við búnir að sjá hvað það sé hvaða kröfur hinir séu að leggja fram og gætum við þá gert breytingar á okkar kröfum ef til þess kæmi. Við ættum ekki að tapa á því, vissulega eru kröfurnar stórar hjá þeim félögum sem nú hafa lagt fram sýnar kröfur en í samhenginu og að iðnaðarfélögin séu saman þá er um ólíka aðila að ræða og okkar kröfur ættu að ná fram. ‚i raun miðað við þróun á umræðum þurfa þessir aðilar að fá að byrja samningana að mati formanns. Hilmar bætir við að við ættum talsverða möguleika gagnvart þeim skattbreytinga tillögum sem Samiðn færir á borðið, ef þær nást inn. Við réðum hagfræðing til að gera reiknilíkön og það lítur vel út og gætt að þeim hópum sem við vinnum fyrir. Í lokin bætti Hilmar við að Samiðn hafi þá klásúlu í kjarasamningum að Samiðn áskili sér rétt að bæta í kröfugerðina liðum ef þess gerist þörf á samningstímanum.

Fór formaður næst yfir kjarakönnun FMA sem gerð var í desember. Tók formaður fram að einungis 20% félagsmanna hafi tekið þátt sem væri langt frá því að vera nógu gott. „Því fleiri sem svara því betri sýn gefur það“ sagði formaður  
Kynnti svo formaður umræðupunkta samninganefndar FMA og lét Hilmar Harðarson að því loknu hafa þá sem innlegg FMA í kjarabaráttuna

Jóhann formaður lét það vera sín lokaorð í þessa umræðu að iðnfélögin hafi skrifað undir nýjan samstarfssamning í kring um þessa kjarasamninga og samstarfið væri klárlega mun betri en síðasti. Iðnfélögin eru sterk saman og mun það koma öllum til góðs að þau standi saman“   
Þakkaði formaður Hilmari fyrir komuna og að lýsa kröfum Samiðnarfélaganna.

Var því næst farið í liðinn önnur mál. Og var spurt á hvað Ljósheimar fóru á? Svaraði formaður að þeir hafi farið á 40.5. milljónir króna.  
Fór formaður því næst yfir myndir af nýju íbúðunum og leyst félagsmönnum vel á þær, hann sagði félagsmönnum einnig frá því að búið væri að gera samstarfssamning við VM um leigu á íbúðum og orlofshúsum á milli félaganna. Það ætti að skapa fjölbreyttni fyrir félagsmenn í framtíðinni gangi sá samningur vel og sé hugsaður til að vera öðrum félögum eftirbreytni innan iðnfélaganna um betri nýtingu á orlofsgistingunni.

Því næst var óskað eftir því hvort félagsmenn væru með eitthvað undir liðnum önnur mál og óskaði Jökull Guðmundsson um orðið og vildi fá að ávarpa félagsmenn.  
Ræddi hann lífeyrismálin og tók það fram að lífeyrissjóðirnir hafi verið stofnaðir á sínum tíma til að styðja við ellilífeyrisþega, en það sé ekki að virka sem skildi því í dag sé ríkið að skerða ellilífeyrinn krónu á móti krónu. Segir Jökull að framkvæmdarvaldið sé í raun að brjóta lög, því lögum um lífeyrissjóðina hafi aldrei verið breytt. Lífeyrissjóðurinn hafi alltaf verið sem uppbót á ellilífeyrin frá TR. EN skatturinn taki sitt og svo komi skerðingin á lífeyrinn frá TR sem þá kemur ef brúttótölu frá lífeyrissjóðnum. Þetta sé búið að viðgangast lengi og ekkert sé gert.

Þakkaði formaður Jökkli orðið og hvatti þá ungu félagsmenn sem á fundinum voru að ýta á sína vinnufélaga til að mæta á fundi, því mál eins og Jökull benti á koma líka við þá sem aðra.  
Hvatti formaður svo að lokum fundargesti að nýta sér það að tala við trúnaðarmenn, aðra stjórnarmenn sem og formann á skrifstofunni ef eitthvað bjátar á. Því jú þeir hafi nú verið kosnir til að vinna fyrir félagsmanninn.  
  
Var fundi svo slitið kl 19:38